Борис Младенов-Young
Затворен в древни времена…

chitanka.info

Затворен в древни времена

духът ми спеше в бронзов съд.

Девойка скромна и добра

съда откри в затънтен кът.

С наивитета на дете

тя плахо го подритна с крак,

но любопитство я обзе

и дръпна прашния капак.

Освободен от своя плен,

аз ръст изправих със замах,

прегърнах я и в миг блажен

с вековна жад я обладах.

И от тогава до сега

съпруга скъпа ми е тя!

София — 1987 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.